Vegeta

Vegeta (ベジータ, Bejīta) on Akira Toriyaman luoma kuvitteellinen hahmo "Dragon Ball Z"-, "Dragon Ball GT"- ja "Dragon Ball Super" -animeissa ja -mangassa. Hän on ylpeä saiyalaisten prinssi ja hyvin voimakas taistelija. Vegeta oli Gokun jälkeen toinen, joka muuttui Super-Saiyalaiseksi (Brolya ja Bardockia ei lasketa, koska molemmat muuttuivat supersaiyalaisiksi elokuvissa, tai speciaaleissa). 
Saiyan-saaga.
Nappan taisteltua Z-sotureita vastaan ja Chaozun, Tienshinhanin sekä Piccolon kuoltua Kuririn mainitsee Gokun, ja saiyalaiset jäävät odottamaan hänen ilmestymistään. Lopulta Goku saapuu ja voittaa ottelun Nappaa vastaan. Nappa anelee Vegetalta apua, mutta tämä räjäyttää Nappan, koska meni häviämään alemman tason saiyalaiselle.
Vegetan ja Gokun välisen taistelun aikana Vegeta on ensin voitolla, mutta sitten osat vaihtuvat, kun Goku saa ylivoiman käytettyään kolminkertaista Kaiokenia. Gokun hakattua Vegetaa jonkin aikaa, prinssi aikoo tuhota koko Maan Gyarlic-torpeedollaan, jonka Goku tosin onnistuu päihittämään omalla Kamehamehallaan käytettyään nelinkertaista Kaiokenia. Tämän jälkeen Vegeta yritetään voittaa Genki-kuulalla, hänen häntänsä katkaistaan Yajiroben katanalla ja lopulta Oozaruksi muuttunut Gohan kaatuu Vegetan päälle, nujertaen hänet lopullisesti.
Aivan henkihieverissä oleva Vegeta onnistuu kuitenkin karkaamaan, koska Goku ei anna Kuririnin tappaa tätä. Lähtiessään Vegeta vannoo voittavansa Gokun vielä jonain päivänä.
Perhe.
Bulma ihastui Vegetaan Namek- ja Androidi-saagojen välillä. He saivat pojan, Trunksin ja myöhemmin Dragon Ball Z:n loppupuolella tytön, Bran (Bua, Bura), josta Vegeta pitää todella paljon. Vegeta ei aluksi juurikaan välittänyt perheestään, eikä sen vuoksi edes pelastanut Bulmaa ja vauva-Trunksia heidän pudotessaan lentokoneesta (tulevaisuuden Trunks pelasti heidät). Vaikka Vegeta käyttätyy tylysti Bulmaa kohtaan, Vegeta osoittaa muutamilla teoillaan, mikä on asioiden todellinen laita. Vegeta esimerkiksi uhraa oman henkensä yrittäessään pelastaa rakkaansa (Bulman, Trunksin ja jopa Kakarotin) Majin Buulta käyttämällä voimakkainta tekniikkaansa, Final Explosionia, jolla Vegeta yrittää tuhota Majin Buun kuitenkaan onnistumatta siinä, ja uhraa samalla itsensä. 
Vegetan isä on King Vegeta, jonka Freeza tappoi Vegetan ollessa noin kuusivuotias.
Vegetan luonne.
Vegeta on kaikista sarjan protagonisteista selkeästi temperamenttisin ja Piccolon ohella vakavin. Piccolosta poiketen Vegeta onnistuu kuitenkin sarjan edetessä kehittämään luonteeseensa muun muassa hitusen kuivaa huumoria, joskus jopa mustaa. Hän on hyvin itsekäs ja kärsii voimakkaasta ylemmyydentunnosta. Hänen saiyalaisylpeytensä ei alun perin voinut kestää sitä kolausta, että Goku oli häntä voimakkaampi. Ajan mittaan Vegetan luonne kuitenkin antoi sen verran periksi, että hänen vihansa Gokua kohtaan muuttui lujaksi, mutta kilpailuhenkiseksi ystävyydeksi. Alun perin Vegeta oli myös äärimmäisen julma ja armoton, eikä lopettanut taistelua ennen kuin oli tappanut vihollisensa. Myöhemmin Vegetakin alkoi tuntea inhimillistä armeliaisuutta vastustajaansa kohtaan, joskin erittäin vähän. Myöhemmin Dragonball Z:n lopussa ja GT:ssä Vegetaa on alkanut vaivata selkeä ikäkriisi. Esimerkkejä tästä ovat, että World Martial Arts Tournamentissa Z-sarjan lopulla Vegeta kohtasi itseään huomattavasti nuoremman osanottajan, mutta ennen kuin he ehtivät edes nousta kehään Vegeta mukiloi tämän kuultuaan tarpeeksi kommentteja iästään. Toinen esimerkki on GT:n puolella, kun Bra flirttailee kahden pojan kanssa kotimatkalla, josta Vegeta ei aluksi näyttänyt välittävän lainkaan, kunnes kuuli toisen sanovan häntä vanhukseksi ja kosti tämän repimällä poikien autosta ratin irti.
Vegeta kärsi useita vuosikymmeniä, aina parikymppisestä nuorukaisesta pitkälle keski-ikään asti kilpailuhenkisestä fiksaatiosta Gokua kohtaan. Hänen saiyalaisprinssin egonsa ei kestänyt sitä loukkausta, että joku olisi häntä parempi. Paljon myöhemmin Vegeta hyväksyi asian ja luopui verisestä kilpailusta, muuttaen asennettaan terveemmäksi ja tuttavallisemmaksi. Vasta Dragonball GT:n puolivälissä, Vegetan saavutettua Gokun kanssa Supersaiyalaisen äärirajat ja heidän voimatasojensa välisen eron kadottua, Vegetan into urheiluhenkiseen kilpailemiseen palasi.
Saiyalaisen kasvatuksensa ansiosta Vegeta ei pidä heikkoudesta, jeikä siksi välitä paljoa heikoista maan asukeista.
Ulkonäkö.
Vegeta on ollut läpi sarjan lähes samanlainen lievää pituuskasvuaan ja lihaksiston vahvistumista lukuun ottamatta. Alun perin Vegeta oli melko pieni ja vaarattoman näköinen vastustaja suuressa haarniskassa. Tosin tarinan edetessä hänen haarniskointinsa vähenee ja hänestä tulee pidempi ja lihaksikkaampi kausi kaudelta, kunnes hän pukeutuu täydellisesti ihmisten vaatteisiin ja näytääkin jo leveyssuunnassa samankokoiselta, kuin Goku. Vegetan huomattavin piirre on hänen pitkä ja piikikäs tukkansa, kuten monilla muilla saiyalaisilla, tosin GT:ssä hänen hiuksensa lyhenevät myös ja hän kasvattaa viikset, jotka leikkaa pian kuultuaan Bullan kommentin "Viiksesi saavat sinut näyttämään vanhalta nörtiltä."
Tekniikat.
Bukujutsu (levitaatio)
Useimmat Dragon Ball Z:n hahmot pystyvät lentämään käyttämällä ki:tänsä, eikä Vegeta ole poikkeus.
Ki:n kontrollointi
Vegeta, kuten useimmat DBZ:n hahmot, pystyy kontrolloimaan ki:tänsä.
Valekuu
Vegeta osaa tehdä ki-pallon, joka lähettää Oozaru-muutokseen tarvittavia xeno-aaltoja. Tämän tekniikan ansiosta hän pystyy muuttumaan Oozaruksi Gokua vastaan käytävässä taistelussa, vaikka Piccolo aiemmin tuhosi maapallon kuun. Vegeta mainitsee Gokun isän Bardockin kehittäneen tämän tekniikan.
 Gyarlic-torpedo (Gyarlikku Hoo/Galick Gun)
Vegetan ensimmäinen nimetty energiaisku. Hän ampuu molemmista käsistä suuren, voimakkaan violetin energia-aallon, joka pystyy tuhoamaan jopa kokonaisia planeettoja. Tällä tekniikalla Vegeta pärjäsi jopa Gokun Kaioken x3 Kamehamehalle, joten se nosti hänen voimatasonsa 18 000:sta ainakin 24 000:een. Vegeta ei enää koskaan käyttänyt Gyarlic-torpedoa saiyan-saagan jälkeen, mutta Cell on käyttänyt iskua kerran animessa Super Vegetaa vastaan.
Final Flash
Vegetan voimakkain energiaisku. Hän käyttää sitä ensimmäistä kertaa Celliä vastaan huomatessaan, ettei hänestä ole vastusta Cellin täydelliselle muodolle. Vegeta laittaa kätensä suoriksi sivuilleen, ja riittävästi energiaa ladattuaan työntää kädet suoraan eteenpäin ja ampuu suuren ja todella voimakkaan keltaisen energia-aallon. Aallon voimaa kuvaavat esimerkiksi Trunksin (Vegetan poika) huolet siitä, että Vegeta vahingossa tuhoaisi Maan, ja että Cellkin pelästyi ja väisti aaltoa, mutta silti se tuhosi suuren osan hänen kehostaan.
Big Bang Attack (Alkuräjähdyshyökkäys)
Energiapallo, jota Vegeta käyttää ensimmäistä kertaa tuhotakseen Androidi #19:n. Hän työntää oikean kätensä eteenpäin, kämmen ulospäin. Sen jälkeen hän ampuu suuren energiapallon vihollistaan kohti. Tämä liike on luultavasti saanut nimensä suuren alkuräjähdyksen englannin kielisestä nimestä, The Big Bang.
Atomic Blast (Final Impact)
Majin Vegetan kehittämä todella tehokas energiasäde. Hän suoristaa toisen kätensä vihollistaan kohti ja tähtää tarkasti, mihin hän haluaa osua siirtäen etu- ja keskisormeaan ja peukaloaan. Lopulta hän ampuu nopeasti tehokkaan keltaisen säteen, joka lävistää mitä vain. Vegeta käytti tätä iskua Buu-saagan aikana.
Kienzan (Ki-kiekko)
Terävä energiakiekko, joka menee kaiken läpi. Vegeta käyttää tätä vain kerran, katkaistakseen Gohanin hännän saiyan-saagassa. Englanninkielisessä dubissa nimeltään Destructo Disc.
Renzoku Ki Dan (Pikatuli/Super Power Energy Volley)
Tehdään lähettämällä todella paljon ki-palloja sarjatulena. Vegeta käytti tätä esimerkiksi täydellistä Celliä vastaan kaksi kertaa ja Namekilla Zarbonia vastaan.
Saishyuu Saigo no Waza (Final Atonement/Final Explosion)
Majin Vegetan epätoivoinen isku Majin Buuta vastaan. Hän lataa energiaa ja lähettää sitä räjähdyksenä ulospäin. Tämä räjähdys kasvaa koko ajan, kun Vegeta lisää siihen enemmän energiaa. Koska se vie häneltä kaiken energian, hän kuolee käytettyään tätä tekniikkaa. Esiintyy Budokai-peleissä nimellä Final Explosion. Vegeta käytti toisen kerran liikettä Tournament of power areenalla, kun hän ylemmän jumalasupersaiyalaisen tasolla eliminoi Toppon. Vegeta ei kuollut, koska hänellä oli jumalan energiaa käytössä, mutta menetti paljon energiaa iskun aikana.
Final Shine Attack
Tässä Vegeta ampuu vihreän säteen toisesta kädestään vastustajaansa kohti. Se on yksi parhaimmista Vegetan iskuista. Vegeta käytti tätä kerran GT:ssä Super 17:aa vastaan.
Energiarengas
Hyvä tekniikka, jos haluaa pitää vastustajansa paikallaan hetken. Vastustajan käsien, jalkojen ja kaulan ympärille ammutaan ki-renkaat, jotta hän pysyisi paikallaan ja häneen olisi helpompi iskeä. Vegeta käytti tätä Gokuun.
Giant Storm
Tehdään nostamalla etu-ja keskisormi ylös ja luomalla paineaallon, joka tuhoaa käytetystä energiamäärästä riippuen laajankin alueen. Nappa tuhosi tällä East Cityn 'tervehtiessään' Maan asukkaita.
Pelit, joissa Vegeta esiintyy.
Dragon Ball Z:
Dragon Ball GT: